Սակայն մյուս կողմից՝ հնում շատ երկրներում գոյություն է ունեցել վիշապի պաշտամունք: Գուցե իրո՞ք այս աշխարհի հզորները կիսաօձեր են: Օրինակ «Մահաբհարատա» հին էպոսում հիշատակություն կա ինչ-որ նագաս էակների մասին: Նրանք եղել են աստվածների օձակերպ ներկայացուցիչներ՝ մարդկային դեմքերով և վիշապի պոչով, որ ցած են իջել երկնքից, որպեսզի մարդկանց բազմաթիվ օգտակար գիտելիքներ բերեն: Չինացիները միշտ հավատացել են, որ իրենց միապետը կապույտ վիշապ է: Եգիպտացիների համար օձը մարմնավորել է հզոր ուժ, որը փարավոնի հոգին տեղափոխել է անմահների աշխարհ: Իսկ բազմաթիվ դամբարաններից գտնվել են թագավորների պատկերներ, որոնք օձերի վրա երկինք են սլանում: Օձի պատկերը եգիպտական փարավոնների գլխադիրների գլխավոր զարդն են եղել և տեղադրվել է հենց այն մասում, որտեղ ըստ պատկերացումների՝ պետք է լիներ մարդու երրորդ աչքը: